Pühapäeval saabus külaline - Pepe. Ehk siis Giuseppe Provenzano, itaalia-ameerika arhitekt-filmimeister New Yorgist.    Iidale tõi ta raamatu ja karumõmmi. Iida pani mõmmi nimeks VENNA ja võttis ta kohe esimesel öösel oma voodisse kaissu. Ka onu olemasolekuga leppis ta täiesti. Hommikul kinnitasid nad Kennethiga üksteise võidu, et "see on päris onu" ja "ei karda onu". Jätsin ta hommikul möllavate laste sekka tööd tegema - Giuseppe ütles, et võõrkeelne laste loba on nagu muusika ja ei sega.